डॉक सारांशित करण्यासाठी: सचिन आणि 10 क्रमांकाची जर्सी हे समीकरण क्रिकेट चाहत्यांच्या मनात दृढ आहे.

सचिन तेंडुलकर म्हणजे जगभरातल्या क्रिकेट चाहत्यांचं दैवत. चार वर्षांपूर्वी सचिननं आंतरराष्ट्रीय क्रिकेटला अलविदा केला. चाहत्यांना हळवा करणारा तो क्षण होता. 

सचिन एकदिवसीय आणि ट्वेन्टी-20 प्रकारात 10 क्रमांकाची जर्सी परिधान करून खेळत असे. महान खेळाडू निवृत्त झाल्यावर त्यांची जर्सी निवृत्त होते म्हणजेच त्या क्रमांकाची जर्सी त्याच देशाच्या टीममधल्या अन्य  खेळाडूंना वापरता येत नाही. बहुतांशी खेळांमध्ये हा प्रघात रुढ आहे. 

24 वर्षांच्या गौरवशाली कारकीर्दीसह सचिननं नोव्हेंबर 2013 मध्ये निवृत्ती घेतली. सचिनच्या निवृत्तीसह ही 10 क्रमांकाची जर्सीही निवृत्त होईल अशी अपेक्षा होती. मात्र तसं झालं नाही. 

सचिननं शेवटचा एकदिवसीय सामना 2012 मध्ये पाकिस्तानविरुद्ध खेळला होता. त्यानंतर पाच वर्ष एकाही भारतीय खेळाडूनं 10 क्रमांकाची जर्सी घातली नाही. 

सचिनप्रमाणे 10 क्रमांकाच्या जर्सीने चाहत्यांवर गारुड केलं.

मात्र मुंबईचाच वेगवान गोलंदाज शार्दूल ठाकूरनं गेल्यावर्षी ऑगस्ट महिन्यात भारतासाठी पदार्पण केले. कोलंबोत झालेल्या लढतीत शार्दूल 10 क्रमांकाच्या जर्सीसह खेळला आणि चर्चेला उधाण आलं. शार्दूलनं या सामन्यात 7 षटकांत 26 धावा देत एक विकेट मिळवली. 

चाहत्यांचा लाडका असलेल्या सचिनची जर्सी परिधान केल्यानं शार्दूलवर प्रचंड टीका झाली. सोशल मीडियावर शार्दूलला तीव्र विरोधाला सामोरं जावं लागलं. बीसीसीआयवरही सर्वस्तरांतून टीका झाली. 

जागतिक आणि भारतीय क्रिकेटविश्वाचा मानबिंदू असलेल्या सचिनशी संलग्न जर्सीवरून ओढवलेला वाद लक्षात घेऊन बीसीसीआयनं अनधिकृतपणे ही जर्सी अन्य कुणाला वापरू न देण्याचा म्हणजेच जर्सी निवृत्त करण्याचा निर्णय घेतला आहे. 

संघातील सहकाऱ्यांसह विकेटचा आनंद साजरा करताना सचिन तेंडुलकर.

'10 क्रमांकाच्या जर्सीशी 90 सालापासून आमच्या असंख्य आठवणी जोडलेल्या आहेत', अशा स्वरुपाच्या प्रतिक्रियांचा सोशल मीडियावर पाऊस पडला. 

10 क्रमांकाची जर्सी सचिनव्यतिरिक्त आणखी कोणाच्या अंगावर पाहू शकत नाही अशा शब्दांत क्रिकेटरसिकांनी आपल्या भावना व्यक्त केल्या. 

दरम्यान जगप्रसिद्ध अशी 10 क्रमांकाची जर्सी परिधान करण्याच्या निर्णयामागचा विचार शार्दूलनं स्पष्ट केला. वाढदिवसाच्या तारखेनुसार 10 क्रमांक निवडल्याचं शार्दूलनं सांगितलं. 

शार्दूलची जन्मतारीख आहे 16-10-1991....\nडॉक सारख्याच भाषेत सारांश:
भारतीय क्रिकेट नियामक मंडळ अर्थात बीसीसीआयनं सचिन तेंडुलकरची 10 क्रमांकाची जर्सी अनधिकृतपणे निवृत्त करण्याचा निर्णय घेतला आहे.